Mansura
Mansura (arab. المنصورة‎ = Al Manṣūra) – miestas šiaurės Egipte, Nilo deltoje, prie Nilo atšakos Damietos, 120 km į šiaurės rytus nuo Kairo. Dakahlijos muchafazos administracinis centras. Medvilnės valymo, aliejaus spaudimo, ryžių valymo, tekstilės pramonė. Prekybos medvilne, ryžiais, linais, vaisiais centras. Yra nacionalinis muziejus, Saleh Ajub el Kebiro mečetė, Šinavio rūmai, universitetas (įkurtas 1962 m.).